Bacio mačića pa se pohvalio: Malo sam maci dao krila...haha

Ljudi su ogorčeni i bijesni te su verbalno napali monstruma koji se hvalio kako je zlostavljao životinju. Ostali korisnici traže da ga se kazni na bilo koji način

<p>Zadnja dva dana na <a href="https://www.facebook.com/photo.php?fbid=4031332616445&set=a.3255424339223.2143416.1075519152&type=1&theater" rel="" title="jadna mačka">Facebooku</a> su bijesni i ogorčeni ljudi verbalno napali dotičnog Antu Palića iz Zagreba. Naime, on se prije nekoliko dana pohvalio snimkom na kojoj je bacio nemoćnog mačića u zrak i napisao: "Leteća mačka...malo sam dao maci krila, hahahahaa". Na snimci se vidi kako drži mačića u ruci, a potom ga baca preko krova kuće te nedužna životinjica pada na tlo. Bešćutni monstrum iz Dubrave se još nije oglasio, a sve veći broj korisnika i ljudi koji su uspjeli vidjeti pretužnu snimku, traži da ga se kazni na bilo koji način. Porukama mu prijete da će ga čekati u mraku, da i njemu to treba napraviti, da je gnjusan, zločinac...</p><p>Djevojka koja je otkrila snimku obavijestila je Udruge za zaštitu životinja o ovom skandalu.</p><p>- Zaprijetila sam Paliću porukom i rekla da ću taj video proslijediti udrugama, a uspjela sam napraviti print screen te njegove objave. Nakon što je primio moju poruku video, kao i fotografija, odmah je obrisan - napisala je djevojka koja je otkrila snimku.</p><p>- Preko ovakvog čina se ne može prijeći. Zločin je iživljavati se na životinji, no snimati takav čin i staviti snimku na internet je gnusno - istaknuo je Luka Oman za Jutarnji. Ante Palić, kako piše na njegovu Facebook profilu, student je Visoke škole za poslovanje i upravljanje “Baltazar Adam Krčelić” i živi u Dubravi.Kazneni zakon te Zakon o zaštiti životinja predviđaju za ovakav zločin novčane i kazne zatvora.Ne zna se što je s nevinim mačićem,kao ni što će biti s hladnokrvnim, brutalnim zlostavljačem. </p>